Diari Oficial de la Generalitat Valenciana


Sumari del DOGV 9756, del 30-12-2023 (2023/13525)

ORDRE 8/2023, de 29 de desembre de 2023, de la Consellera d'Innovació, Indústria, Comerç i Turisme, per la qual es modifica l'Ordre 11/2022, de 19 de juliol, de la Conselleria d'Innovació, Universitats, Ciència i Societat Digital, per la qual s'aproven les bases reguladores i la convocatòria de les ajudes per a diverses accions de reforç de la connectivitat en polígons industrials i centres logístics, en el marc del Pla de Recuperació, Transformació i Resiliència.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9756

Data del DOGV
:   30-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/13213


Data del document
:   29-12-2023

Organisme emissor
:   Conselleria d'Innovació, Indústria, Comerç i Turisme

Tipus de document
:   Ordre

Anàlisi jurídica

 Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme

ORDRE 8/2023, de 29 de desembre de 2023, de la Consellera d'Innovació, Indústria, Comerç i Turisme, per la qual es modifica l'Ordre 11/2022, de 19 de juliol, de la Conselleria d'Innovació, Universitats, Ciència i Societat Digital, per la qual s'aproven les bases reguladores i la convocatòria de les ajudes per a diverses accions de reforç de la connectivitat en polígons industrials i centres logístics, en el marc del Pla de Recuperació, Transformació i Resiliència. [2023/13637]  
Índex  
Preàmbul  
Article únic.   
Disposició Final Única. Entrada en vigor.  
Annex I. Modificació de les bases reguladores i la convocatòria de les ajudes per a diverses accions de reforç de la connectivitat en polígons industrials i centres logístics, en el marc del Pla de Recuperació, Transformació i Resiliència aprovades per Ordre 11/2022, de 19 de juliol, de la Conselleria d'Innovació, Universitats, Ciència i Societat Digital.  
  
Preàmbul  
  
El 25 de juliol de 2022 es va publicar en el DOGV l'Ordre 11/2022, de 19 de juliol, de 2022, de la Conselleria d'Innovació, Universitats, Ciència i Societat Digital, per la qual s'aproven les bases reguladores i la convocatòria de les ajudes per a diverses accions de reforç de la connectivitat en polígons industrials i centres logístics, en el marc del Pla de Recuperació, Transformació i Resiliència.   
Esta ordre es va aprovar tenint en compte els requisits establits en el Reial decret 988/2021, de 16 de novembre, pel qual s'aprova la concessió directa d'ajudes a les comunitats autònomes i a les ciutats de Ceuta i Melilla per a l'execució de diverses accions de reforç de la connectivitat en polígons industrials i centres logístics, en el marc del Pla de Recuperació, Transformació i Resiliència, corresponent a la inversió C15.I2 que, entre altres determinacions, establix com a termini màxim per a l'execució de les actuacions objecte d'ajuda el 31 de desembre de 2023.  
Mitjançant Resolució de 25 d'abril de 2023 es van atorgar ajudes per a la realització dels projectes corresponents a les sol·licituds que consten en l'annex I d'esta resolució, de conformitat amb els requisits exigits per les bases reguladores i convocatòria anteriorment citada.  
  
L'article 6.3 de l'Ordre 11/2022 establia que el termini màxim per a l'execució de les actuacions objecte d'ajuda era l'1 de novembre de 2023. I l'article 26.1 de la mateixa Ordre disposava que els destinataris últims de les ajudes haurien de justificar la realització de la inversió requerida per a dur a terme l'actuació objecte d'ajuda abans de l'1 de novembre de 2023.  
Per Ordre 6/2023 de la Consellera d'Innovació, Indústria, Comerç i Turisme, de 31 d'octubre de 2023, es modifica la citada Ordre 11/2022, de manera que l'article 6.3 establix que el nou termini màxim per a l'execució de les actuacions objecte d'ajuda passa a ser el 31 de desembre de 2023. Així mateix, es modifica l'article 26.1 de manera que el termini màxim per a la justificació és 31 de desembre de 2023.  
  
Amb data 22 de desembre de 2023, el Consell de Ministres ha aprovat una modificació del Reial decret que establia els requisits als quals havien d'ajustar-se estes ajudes, l'esmentat Reial decret 988/2021, de manera que el termini màxim per a l'execució de les actuacions objecte d'ajuda passa a ser el 31 de desembre de 2024.  
Esta variació de terminis és coherent amb l'Addenda al Pla de Recuperació, Transformació i Resiliència d'Espanya, aprovada el 17 d'octubre de 2023 pel Consell a proposta de la Comissió Europea, de manera que es modifica la Decisió d'execució del Consell de 13 de juliol de 2021. En este nou marc, s'ha ampliat el termini d'execució de la inversió C15.I2 fins al 31 de desembre de 2024.  
Considerant que l'execució del projecte comporta la realització d'obres sobre el terreny i desplegament de xarxes en més de 428 zones d'actuació elegibles, es considera necessari ampliar el termini d'execució per a arribar a cobrir en grau més alt les zones d'actuació elegibles.  
De conformitat amb el que es disposa en l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la COVID-19 «per a la concessió de subvencions en règim de concurrència competitiva vinculades a inversions, accions o projectes inclosos en el Mecanisme de Recuperació i Resiliència i al REACT-EU, s'aprovaran en un únic expedient, mitjançant resolució de la persona titular de la conselleria competent per raó de la matèria, les bases reguladores, la convocatòria i la modificació, si és el cas, del pla estratègic de subvencions. En estos expedients únicament hauran de complir-se els següents tràmits, amb caràcter d'urgència: resolució d'inici, informe de la Intervenció Delegada i informe de l'Advocacia General».  
En la tramitació d'esta ordre s'han recaptat informes de l'Advocacia General i de la Intervenció Delegada.  
  
Per tot això i en exercici de les competències atribuïdes a la Conselleria d'Innovació, Indústria, Comerç i Turisme per Decret 226/2023, de 19 de desembre de 2023, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme, i el que s'estableix per l'article 160.2 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions,  
  
ORDENE  
  
Article únic. Modificació de l'Ordre 11/2022, de 19 de juliol, de la Conselleria d'Innovació, Universitats, Ciència i Societat Digital, per la qual s'aproven les bases reguladores i la convocatòria de les ajudes per a diverses accions de reforç de la connectivitat en polígons industrials i centres logístics, en el marc del Pla de Recuperació, Transformació i Resiliència  
Es modifiquen els articles 5, 6.3 i 26.1 de l'Ordre 11/2022, de 19 de juliol, de la Conselleria d'Innovació, Universitats, Ciència i Societat Digital, per la qual s'aproven les bases reguladores i la convocatòria de les ajudes per a diverses accions de reforç de la connectivitat en polígons industrials i centres logístics, en el marc del Pla de Recuperació, Transformació i Resiliència, en els termes que figuren en l'Annex I d'esta Ordre.  
  
DISPOSICIÓ FINAL  
  
Única. Entrada en vigor.   
La present Ordre entrarà en vigor el mateix dia de la seua publicació en el Diari Oficial de la Generalitat Valenciana, sempre que s'haja produït la prèvia o simultània entrada en vigor de la modificació al Reial decret 988/2021, de 16 de novembre, pel qual s'aprova la concessió directa d'ajudes a les comunitats autònomes i a les ciutats de Ceuta i Melilla per a l'execució de diverses accions de reforç de la connectivitat en polígons industrials i centres logístics, en el marc del Pla de Recuperació, Transformació i Resiliència que contemple l'ampliació de duració del programa d'ajudes.  
En cas contrari, la seua vigència es produirà en la mateixa data d'entrada en vigor de la referida modificació.  
No obstant això, els seus efectes respecte a la beneficiària de la subvenció es produiran en la mateixa data de la seua notificació.  
  
Alacant, 29 de desembre de 2023. -La consellera d'Innovació, Indústria, Comerç i Turisme: Nuria Montes de Diego.  
  
  
  
  
  
  
  
  
  
ANNEX I  
  
Modificació de les bases reguladores i la convocatòria de les ajudes per a diverses accions de reforç de la connectivitat en polígons industrials i centres logístics, en el marc del Pla de Recuperació, Transformació i Resiliència aprovades per Ordre 11/2022, de 19 de juliol, de la Conselleria d'Innovació, Universitats, Ciència i Societat Digital.  
  
L'Ordre 11/2022, de 19 de juliol, de la Conselleria d'Innovació, Universitats, Ciència i Societat Digital, per la qual s'aproven les bases reguladores i la convocatòria de les ajudes per a diverses accions de reforç de la connectivitat en polígons industrials i centres logístics, en el marc del Pla de Recuperació, Transformació i Resiliència queda modificada en els termes següents:  
  
U. Es modifica l'article 5, sent la seua nova redacció la següent:  
El programa d'ajudes que instrumenta esta Ordre, en el marc del Pla de Recuperació, Transformació i Resiliència, estarà en vigor des de l'endemà de la publicació d'este Orde en el Diari Oficial de la Generalitat Valenciana fins a la data establida en el Reial decret 988/2021, de 16 de novembre, pel qual s'aprova la concessió directa d'ajudes a les comunitats autònomes i a les ciutats de Ceuta i Melilla per a l'execució de diverses accions de reforç de la connectivitat en polígons industrials i centres logístics, en el marc del Pla de Recuperació, Transformació i Resiliència.  
  
Es modifica l'apartat 3 de l'article 6 que queda redactat en els termes següents:  
«3. El termini màxim per a l'execució de les actuacions objecte d'ajuda és l'1 de juny de 2024.»  
  
Dos. Es modifica l'apartat 1 de l'article 26 que queda redactat en els termes següents:   
«1. Els destinataris últims de les ajudes hauran de justificar la realització de la inversió requerida per a dur a terme l'actuació objecte d'ajuda abans de l'1 de juny de 2024.  
En la justificació es verificarà que els fons concedits s'han utilitzat per als fins previstos i s'han gestionat de conformitat a totes les normes aplicables i, en particular, a les normes relatives a la prevenció de conflicte d'interés, de frau, de corrupció i del doble finançament procedent del Mecanisme de Reconstrucció i Resiliència. En particular, s'atendrà el que es preveu en l'annex a la Decisió de la Comissió que aprova els Acords Operacionals (OA) entre la Comissió Europea i Espanya conforme al Reglament (UE) 2021/241 del Parlament Europeu i del Consell, de 12 de febrer de 2021.  
Esta justificació es realitzarà a través de la presentació de la documentació justificativa descrita en el següent article.»